text: [{"text_idx": "#000001", "text": "Umm\u00e6li av \u201cGame of Thrones\u201d: Missa no\u0301gv av teimum vit eru farin at elska"}, {"text_idx": "#000002", "text": "Kri\u0301ggi\u00f0 i\u0301 kavastormi mo\u0301ti teimum dey\u00f0u er byrja\u00f0, og no\u0301gv lata li\u0301v. Ny\u0301ggjasti parturin f\u00e6r fy\u0301ra av fimm P\u2019um"}, {"text_idx": "#000003", "text": "Eftir at hava bi\u0301\u00f0a\u00f0 i\u0301 sesong aftana\u0301 sesong eru vit endiliga har, vit \u00f8ll hava bi\u0301\u00f0a\u00f0 eftir. Stri\u0301\u00f0i\u00f0 millum tey livandi og tey dey\u00f0u."}, {"text_idx": "#000004", "text": "Fyrstu tveir partarnir hava veri\u00f0 karakteruppbyggjand, men nu\u0301 kom tann parturin sum alt hevur lagt upp til. Parturin vi\u00f0 kri\u0301gnum."}, {"text_idx": "#000005", "text": "The Night King og hansara herur eru komin til Winterfell. Eftir partin i\u0301 si\u0301\u00f0stu viku, er ta\u00f0 eingin loynido\u0301mur at kri\u0301ggi\u00f0 fo\u0301r at koma nu\u0301. Men ho\u0301ast at hetta er eitt sindur eftir bo\u0301kina, so pro\u0301gvar hesin parturin, at ta\u00f0 o\u0301v\u00e6nta\u00f0a kann enn henda. Game of Thrones megnar enn at yvirraska, ho\u0301ast man kanska hevur hugt eftir eitt sindur ov no\u0301gvum o\u0301kontroversiellum teorium a\u0301 Youtube."}, {"text_idx": "#000007", "text": "Ta\u00f0 er leikstjo\u0301ri Miguel Sapochnik, sum hevur veri\u00f0 uppa\u0301 sp\u00e6l. Hann sto\u0301\u00f0 fyri \"Battle of Bastards\" sum eisini var eitt ikoniskt kriggj, og enn einafer\u00f0 megnar hann at levera og taka okkum av bo\u0301li i\u0301 hesum kri\u0301gnum millum tey dey\u00f0u og tey livandi."}, {"text_idx": "#000008", "text": "Me\u00f0an man situr og hyggur, er ta\u00f0 ofta man hugsar \"fara tey at kla\u0301ra ta\u00f0?\" Parturin er sera myrkir, og no\u0301gv doyggja. Vit missa no\u0301gvar av teimum perso\u0301nunum vit eru farin at elska, men vit vita ikki heilt hvussu no\u0301gv enn."}, {"text_idx": "#000009", "text": "Ta\u00f0 kann bli\u0301va eitt sindur str\u00e6vi\u00f0 vi\u00f0hv\u00f8rt me\u00f0an man hyggir, ti\u0301 ta\u00f0 er r\u00e6tt og sl\u00e6tt so no\u0301gv sum hendir i\u0301 senn. Her eru no\u0301gvir perso\u0301nar man fylgir, og tempoi\u00f0 er h\u00f8gt alla ti\u0301\u00f0ina. Inn i\u0301millum situr man bara og roynir at trygja s\u00e6r, at ongin av eimum ty\u0301dningarmiklu doyggja. Og ta\u0301 eitt kri\u0301ggj er so umra\u0301\u00f0andi, hendir ta\u00f0 sja\u0301lvandi um na\u0301ttina. Hetta ger, at ta\u00f0 vi\u00f0 hv\u00f8rt er torf\u00f8rt at fylgja vi\u00f0."}, {"text_idx": "#000010", "text": "Ta\u00f0 bilar to\u0301 ikki, ti\u0301 parturin hevur so no\u0301gv at bjo\u0301\u00f0a uppa\u0301. U\u0301t yvir spennandi og hendingarri\u0301kar l\u00f8tur, er eisini \u00f8ll perso\u0301nmenningin sum Game of Thrones hevur bygt so no\u0301gv uppa\u0301, sum kemur til si\u0301n r\u00e6tt. Har eru l\u00f8tur millum Sansa og Tyrion umframt millum Arya og the Hound, har mann situr eitt sindur \"A\u0301h\" og ver\u00f0ur heilt kensluborin. Eisini hava no\u0301gvir perso\u0301nar si\u0301na einstaklingal\u00f8tu undir bardaganum, har tey veruliga sleppa at ski\u0301na, og vi\u0301sa seg sum t\u00e6r hetjurnar t\u00e6r eru."}, {"text_idx": "#000011", "text": "CGI (teldugj\u00f8rdar myndir) feilar heldur einki. Vit hava tann obligatoriska drekabardagan, og ho\u0301ast alt er gj\u00f8rt ha\u0301lvmyrkt og i\u0301 kavastormi, megnar Sapochnik at levera."}, {"text_idx": "#000012", "text": "Nu\u0301 ta\u0301 tri\u00f0i partur er farin aftur um bak, eru vit komin i\u0301 helvt vi\u00f0 hesum umfarinum. Vit eru komin i\u0301gj\u00f8gnum ti\u0301 longu na\u0301ttina, og ti\u0301 er ta\u00f0 lagt upp til no\u0301gv politiskt maktsp\u00e6l og intrigur ni\u00f0ri i\u0301 Kings Landing fra\u0301 nu\u0301 av."}, {"text_idx": "#000013", "text": "Ho\u0301ast hetta er ein ein kri\u0301gspartur vi\u00f0 kavastormi og myrkri, megnar hann enn at vera originalur og fj\u00f8lbroyttur. Nu\u0301 ta\u0301 kri\u0301ggi\u00f0 er yvirsta\u00f0i\u00f0, kann alt henda."}, {"text_idx": "#000015", "text": "Les undanfarnu umm\u00e6li av Game of Thrones:Partur 2: - Helst bi\u0301ligasti partur i\u0301 hesari sesonginiPartur 1: - Game of Thrones leggur ikki hart u\u0301t"}, {"text_idx": "#000018", "text": "Lisa B\u00f8rud kemur a\u0301 Kristfest"}, {"text_idx": "#000020", "text": "S\u00f8gulig hu\u0301s i\u0301 Vestmanna sett til s\u00f8lu"}, {"text_idx": "#000021", "text": "Lavrov: Vesturheimurin er farin i\u0301 kri\u0301ggj mo\u0301ti okkum"}, {"text_idx": "#000022", "text": "Ru\u0301na Brimnes Hoydal helt bestu snarr\u00f8\u00f0una"}, {"text_idx": "#000023", "text": "Myndir: Ha\u0301ti\u0301\u00f0arhildu 50 a\u0301r vi\u00f0 Velbasta\u00f0vegin"}]